Oxfordshire
<s>Oxfordshire (skraćeno Oxon) čita se Oksfordšir je engleski historijski, nemetropolitanski i 
ceremonijalni county u sredini Engleske.</s>

<s>Geografija 
Oxfordshire leži u regiji Jugoistočna Engleska, ima površinu od 2606 km², na kojoj živi 653.798 stanovnika.</s><s>Sa sjeverozapada graniči sa countyem - Warwickshire, a sa sjeveroistoka, sa Countyem Northamptonshire, sa istoka sa Countyem Buckinghamshire, sa juga sa Countyem Berkshire, sa jugozapada sa Countyem Wiltshire  i sa zapada sa Countyem Gloucestershire.</s>

<s>Oxfordshire je administrativno podjeljen na 5 distrikta: Oxford, Cherwell, South Oxfordshire, 
Vale of White Horse i West Oxfordshire.</s><s>Tradicionalni administrativni centar je Oxford, grad slavnog Univerziteta Oxford.</s>

<s>Oxfordshire se topografski sastoji od dvije visoravni razdojene dolinom širokom oko 16 km.</s><s>Sjeverna visoravan Oxfordshire Heights, uzdiže se do visine od 210 metara na sjeverozapadu kod Edgehilla, brda od jurskog vapnenca.</s><s>Brežuljci Berkshire Downs i Chiltern su građena od krečnjaka iz Krede.</s><s>Dolina od gline proteže od sjeveroistok]]a prema jugozapad]]u. Ona je podijeljena vapnenačkim grebenom na doline Oxford Clay i White Horse.</s>

<s>Oxfordshire se nalazi gotovo u cijelosti unutar sliva rijeke Temze, koja teče sjeveroistočno duž doline Oxford Clay, gdje sa sjevera prima pritoke Windrush, Evenlode i Cherwell.</s>

<s>Historija 
Po Oxfordshiru su pronađeni brojni artefakti iz paleolitika i mezolitika, kao i neolitski alati i grnčarija.</s><s>Iz tog razdoblja ima i tumulusa  i  megalita.</s><s>Za rimskih vremena Dorchester i Alchester, bili su najvažnija naselja Oxfordshira, koji je i tad bio gusto naseljen.</s><s>Za ranog srednjeg vijeka Oxfordshire je bio dio anglosaksonskih kraljevstva 
Wessex i Mercija.</s><s>Tokom 10 i 11. vijeka uslijedila je invazija Vikinga iz Danske.</s>

<s>U vrijeme kad je pisan Domesday Book za Williama Osvajača, 1086.</s><s>Oxfordshire je bio prilično dobro naseljen, a glavni centri bila su trgovišta Oxford i Bampton.</s><s>Srednjovjekovno razdoblje obilježila je gradnja brojnih crkava, kao što je Iffley, južno od Oxforda, jedan od najboljih primjera čistog romaničkog stila u Engleskoj; Adderbury, južno od Banburya i Minster Lovell, koji je građen u čisto gotičkom stilu.</s><s>Od svjetovnih građevina tu su dvorci Broughton (14. vijek), Stonor Park, Stanton Harcourt (1450), Chastleton i Palača Blenheim (početak 18. vijeka), izgrađen u blizini Woodstocka za Johna Churchilla, 1. vojvodu od Marlborougha, člana jedne od velikih engleskih političkih dinastija.</s><s>Za Engleskog građanskog rata (1642.-51.). gradove Oxford i Banbury opsjedale su snage parlamenta, jer je Oxford bio sjedište rojalista.</s>

<s>Privreda 
Poljoprivreda je i danas važna grana privrede Oxfordshira, po sjevernom Oxfordshire Heightsu na velikim farmama razvijeno je ovčarstvo i ratarstvo.</s><s>Od srednjeg vijeka pa sve donedavno, vuna je bila oslonac privrede.</s><s>Po dolinama se uglavnom sije trava, za stočarstvo i 
proizvodnju mlijeka.</s><s>Dolina White Horse i sjeverna padina Downsa (na jugu) poznati su po proizvodnji voća.</s>

<s>Pored Banburya postoji kamenolom, a glina, pijesak i šljunak se iskapaju po različitim dijelovima Oxfordshira.</s><s>Cowley, predgrađe Oxforda, je glavni ndustrijski centar, u kom se proizvode motorna vozila, Banbury ima metalurgiju a Witney tekstilnu industriju. tvornice papira se nalaze u Wolvercotu, Shiplaku, Sandfordu i Eynshamu.</s>

<s>Izvori</s>

<s>Vanjske veze</s>

<s>Oxfordshire County Council</s>

<s>Grofovije u Engleskoj
Jugoistočna Engleska</s>

